**līgums**

Par datortīkla perimetra aizsardzības iekārtu licenču

atjaunošanu un paplašināšanu

Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rīga, 2016.gada \_\_\_\_\_\_\_\_\_\_\_\_\_\_\_\_\_

**VSIA „Paula Stradiņa klīniskā universitātes slimnīca”**, Pilsoņu ielā 13, Rīgā, LV-1002, reģ.Nr.40003457109, kuru, saskaņā ar statūtiem, pārstāv valdes locekļi Normunds Štāls un Elita Buša (turpmāk – Pasūtītājs) no vienas puses, un

**SIA “ENTRONS”**, reģistrācijas Nr. 40103770356, juridiskā adrese: Kalnciema iela 10, Rīga, LV - 1048, kuru uz statūtu pamata pārstāv tās valdes loceklis Anrijs Grosbergs (turpmāk - Piegādātājs) no otras puses (abi kopā – Puses), pamatojoties uz iepirkuma „Datortīkla perimetra aizsardzības iekārtu licenču atjaunošana un paplašināšana” (ID Nr. PSKUS 2016/15), rezultātiem un, saskaņā ar Piegādātāja iepirkumā iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**
	1. Atbilstoši šī Līguma noteikumiem, Piegādātājs piegādā un Pasūtītājs pieņem datortīkla perimetra aizsardzības iekārtu licences (turpmāk – Licences). Visas piedāvātās Licences ir paredzētas lietošanai Eiropas tirgū. Licenču apraksts, skaits un izmaksas pievienotas Līguma pielikumā.
	2. Licenču piegādes vieta: VSIA “Paula Stradiņa klīniskā universitātes slimnīca” Pilsoņu iela 13, Rīga, LV – 1002.
	3. Licenču piegāde: Piegādātājs piegādā Licences 30 (trīsdesmit) kalendāro dienu laikā no Līguma noslēgšanas brīža.
2. **Līguma summa, norēķinu kārtība**
	1. Līguma kopējā summa ir **27 355,00 EUR** (divdesmit septiņi tūkstoši trīs simti piecdesmit pieci *euro* un 00 centi) bez pievienotās vērtības nodokļa (turpmāk – PVN) un tā ir fiksēta un nemainās visu Līguma darbības laiku. PVN tiek aprēķināts un maksāts papildus saskaņā ar spēkā esošo nodokļu likmi.
	2. Konkrēto Licenču vienas vienības cenas ir norādītas Līguma pielikumā.
	3. Līguma 2.1.punktā norādītajā summā ir ietverti visi Piegādātāja izdevumi, kas tam rodas saistībā ar Līguma izpildi, tajā skaitā izdevumi, kas saistīti ar Licenču piegādi Pasūtītājam uz Līguma 1.2.punktā norādīto adresi.
	4. Pasūtītājs veic samaksu par piegādātajām Licencēm 30 (trīsdesmit) kalendāro dienu laikā pēc Līguma noteikumiem atbilstošu Licenču piegādes un rēķina saņemšanas un abpusējas parakstīšanas dienas, pārskaitot rēķinā norādīto naudas summu uz Līgumā norādīto Piegādātāja bankas norēķina kontu. Rēķins tiek izrakstīts atbilstoši Līguma 2.1.punktā norādītajai Līguma summai.
	5. Pasūtītājam nav pienākums apmaksāt Piegādātāja rēķinus vai segt jebkādas Piegādātāja izmaksas vai zaudējumus par Līguma prasībām neatbilstošu Licenču piegādi.
	6. Samaksa par Licencēm uzskatāma par veiktu ar brīdi, kad Pasūtītājs veicis pārskaitījumu uz Piegādātāja norādīto norēķinu kontu.
3. **Līguma darbības termiņš un spēkā esamība**
	1. Šis Līgums stājas spēkā tā abpusējas parakstīšanas brīdī un ir spēkā 12 (divpadsmit) mēnešus no Līguma abpusējas parakstīšanas dienas.
	2. Pusēm ir tiesības jebkurā brīdī izbeigt Līgumu, par to rakstiski vienojoties.
	3. Pasūtītājam ir tiesības vienpusēji atkāpties no Līguma, rakstiski par to brīdinot Piegādātāju, ja:
		1. Piegādātājs vairāk kā 5 (piecas) darba dienas kavē Licenču piegādes termiņu;
		2. Piegādātājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
		3. iestājušies apstākļi, kas apgrūtina vai padara neiespējamu Piegādātāja šajā Līgumā noteikto saistību izpildi;
		4. notikusi Piegādātāja likvidācija;
		5. pret Piegādātāju uzsākta maksātnespējas procedūra;
		6. Piegādātājs Pasūtītājam nodarījis zaudējumus.
	4. Par vienpusēju atkāpšanos no līguma, Pasūtītājs nosūta Piegādātājam rakstisku paziņojumu. Līgums uzskatāms par izbeigtu ar dienu, kad Pasūtītājs nosūtījis Piegādātājam rakstisku paziņojumu.
	5. Piegādātājs ir tiesīgs vienpusēji izbeigt Līgumu, nosūtot par to rakstisku paziņojumu uz Pasūtītāja juridisko adresi vismaz vienu mēnesi iepriekš, ja iestājies kāds no šādiem apstākļiem:
		1. Pasūtītājs vismaz 30 (trīsdesmit) kalendārās dienas kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) dienu laikā no Piegādātāja pretenzijas nosūtīšanas dienas uz Pasūtītāja juridisko adresi;
		2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.
	6. Šī Līguma saistību izbeigšanas gadījumā Pasūtītājs veic pilnu norēķinu un samaksā visus Piegādātāja pamatoti iesniegtos rēķinus par faktiski veikto piegādi līdz līgumsaistību pilnīgai izbeigšanai.
4. **Pušu saistības**
	1. Piegādātāja pienākumi:
		1. piegādāt Līguma prasībām atbilstošas Licences, saskaņā ar Līguma noteikumiem;
		2. sagatavot un nodot Pasūtītājam rēķinu par piegādātajām Licencēm;
		3. vismaz 5 (piecas) darba dienas pirms Licenču piegādes termiņa iestāšanās, informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas kavē Licenču piegādi noteiktajā laikā;
		4. veikt Līguma izpildi ar saviem spēkiem, resursiem un līdzekļiem.

4.2. Piegādātāja tiesības:

4.2.1. par atbilstošu Licenču piegādi savlaicīgi saņemt Līgumā noteikto samaksu;

4.2.2. saņemt no Pasūtītāja saistību izpildei nepieciešamo informāciju.

4.3. Pasūtītāja pienākumi:

4.3.1. Līgumā noteiktajā kārtībā savlaicīgi samaksāt par pieņemtajām, Līguma prasībām atbilstošajām Licencēm.

* 1. Pasūtītāja tiesības:

4.4.1. dot Piegādātājam saistošus norādījumus attiecībā uz Līguma izpildi;

4.4.2. saņemt no Piegādātāja informāciju un paskaidrojumus par Līguma izpildes gaitu un citiem Līguma izpildes jautājumiem;

4.4.3. pieņemt, saskaņā ar Līguma noteikumiem piegādātās, Līguma prasībām atbilstošās Licences;

4.4.4. laicīgi saņemt no Piegādātāja informāciju un paskaidrojumus par iespējamajiem vai paredzamajiem kavējumiem Līguma izpildē;

4.4.5. apturēt Līguma izpildi Līguma 3.3.punktā noteiktajos gadījumos;

4.4.6. apturēt un atlikt Līgumā paredzēto maksājumu ārējā normatīvajā aktā vai šajā Līgumā noteiktajos gadījumos;

4.4.7. aizstāt Pasūtītāju kā Pusi ar citu iestādi, ja Pasūtītāju kā iestādi reorganizē vai mainās tā kompetence.

1. **Pušu atbildība**
	1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāri pamatoti pierādīta zaudējumu nodarītāja vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
	2. Par Licenču piegādes termiņa kavēšanu vai citu Līgumā noteikto saistību nepildīšanu Pasūtītājs ir tiesīgs piemērot Piegādātājam līgumsodu 0,1% apmērā no kopējās Līguma summas par katru nokavējuma dienu, bet ne vairāk kā 10% no kopējās Līguma summas.
	3. Par Līgumā noteikto maksājuma termiņa kavējumu Piegādātājs ir tiesīgs pieprasīt Pasūtītājam līgumsodu 0.1% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas.
	4. Līgumā noteikto līgumsodu apmaksa tiek veikta 30 (trīsdesmit) dienu laikā pēc attiecīgās Puses rēķina par līgumsoda samaksu saņemšanas.
	5. Līgumsoda samaksa neatbrīvo Puses no turpmākas saistību izpildes pienākuma un netiek ieskaitīta zaudējumu atlīdzībā.
2. **Nepārvarama vara**
	1. Puses tiek atbrīvotas no atbildības par pilnīgu vai daļēju šajā Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, valsts un pašvaldību institūciju pieņemtie normatīvie akti un norādījumi, kas ir saistoši Pusēm un neviena no Pusēm nav tos iniciējusi, un citi apstākļi, kas neiekļaujas Pušu iespējamās kontroles robežās). Puse var atsaukties uz nepārvaramās varas radītajiem Līguma izpildes šķēršļiem tikai gadījumā, ja pirms tam ir izdarījusi visu iespējamo, lai tos novērstu.
	2. Gadījumā, ja iestājas Līguma 6.1.punktā noteiktie apstākļi, Līgumā noteiktie termiņi tiek pagarināti attiecīgi par tādu laika periodu, par kādu nepārvaramas varas apstākļi aizkavējuši Līguma izpildi.
	3. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski ne vēlāk kā 3 (trīs) darba dienu laikā pēc nepārvaramas varas apstākļu iestāšanās un ziņojumam jāpievieno izziņa, ko izsniegusi kompetenta iestāde un kas satur minēto apstākļu apstiprinājumu un raksturojumu.
	4. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) kalendārās dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies Līguma izbeigšanas rezultātā.
3. **Strīdu izskatīšanas kārtība**

7.1. Strīdus, kas rodas Līguma izpildes gaitā vai sakarā ar šo Līgumu, Puses risina savstarpēju pārrunu ceļā 60 (sešdesmit) dienu laikā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie šī Līguma. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.

1. **Citi noteikumi**
	1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro šo Līgumu, atbilstoši spēkā esošajiem normatīvajiem aktiem.
	2. Ar Līguma prasībām atbilstošu Licenci šī Līguma ietvaros saprotama Licence, kas atbilst konkrētajam Licences veidam paredzētajām prasībām.
	3. Līgumu var grozīt vai izbeigt, Pusēm savstarpēji vienojoties. Jebkuri Līguma grozījumi tiek noformēti rakstveidā un kļūst par Līguma neatņemamu sastāvdaļu. Puses ir tiesīgas veikt Līguma grozījumus tādā apmērā, kas neskar piedāvātās Preces cenas palielināšanu.
	4. Ja kādai no Pusēm tiek mainīti rekvizīti vai Līguma 8.8. un 8.9.punktā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
	5. Pasūtītāja vadītāja maiņa nevar būt par pamatu Līguma pārtraukšanai vai izbeigšanai. Gadījumā, ja notiek Pasūtītāja reorganizācija, Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Piegādātāju.
	6. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
	7. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai.
	8. Pasūtītāja kontaktpersona: Kārlis Bētiņš, Medicīnas iekārtu un IT daļas IT nodaļas vadītājs, tālrunis: 29417489, 67069693, e-pasts: karlis.betins@stradini.lv. Pilnvarotā persona ir tiesīga pieņemt Licences un parakstīt attiecīgos Licenču pieņemšanas – nodošanas dokumentus.
	9. Piegādātāja kontaktpersona: Anrijs Grosbergs, tālr.: 29512850, e-pasts: ag@entrons.lv, information@entrons.lv.
	10. Līgums sagatavots latviešu valodā, parakstīts divos oriģinālos eksemplāros uz 4 (četrām) lapām, ar 1 (vienu) pielikumu uz 1 (vienas) lapas, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Piegādātāja.
2. **Pušu juridiskās adreses un rekvizīti:**

|  |  |
| --- | --- |
| **Pasūtītājs:****VSIA “Paula Stradiņa klīniskās****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr.LV93UNLA0003029467144Banka: AS “SEB banka” Kods: UNLALV2X\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_N.Štāls\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_E.Buša | **Piegādātājs:****SIA “ENTRONS”**Reģ. Nr.:40103770356,Kalnciema iela 10, Rīga, LV - 1048,Konta Nr.LV52RIKO0002930168476 Banka: AS “DNB Banka” Kods:RIKOLV2X \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Anrijs Grosbergs |
|  |  |

pielikums

Līgumam Nr.\_\_\_\_\_\_\_\_\_\_\_\_\_\_\_\_

**SIA “ENTRONS” tehniskais un finanšu piedāvājums**

**„Datortīkla perimetra aizsardzības iekārtu licenču atjaunošana un paplašināšana”**

(identifikācijas Nr. PSKUS 2016/15)

1. Piegādātājam ir tiesības pārdot un uzturēt piedāvātās Licences Latvijas Republikas teritorijā.
2. Piegādātāja piedāvātās Licences ir paredzētas lietošanai Eiropas tirgū.
3. Piegādātājs piedāvā piegādāt preci saskaņā ar iepirkuma “Datortīkla perimetra aizsardzības iekārtu licenču atjaunošana un paplašināšana” (identifikācijas Nr. PSKUS 2016/15) nolikuma noteikumiem par summu:

|  |  |  |  |  |
| --- | --- | --- | --- | --- |
| **Nr.p.k** | **Pretendenta piedāvājums** (*nosaukums, piedāvātā prece, tehniskais raksturojums*) | **Skaits** | **1 vienības cena EUR bez PVN** | **Summa kopā EUR bez PVN** |
| 1. | Sophos UTM SG230 Network Protection Subscription, incl. Premium Support, atjaunošana vienam gadam | 1 | 910,00 | 910,00 |
| 2. | Sophos UTM SG230 Web Protection Subscription, incl. Premium Support, atjaunošana vienam gadam | 1 | 2491,00 | 2491,00 |
| 3. | Sophos UTM SG230 Webserver Protection Subscription, incl. Premium Support, atjaunošana vienam gadam | 1 | 1755,00 | 1755,00 |
| 4. | Sophos UTM SG430 Network Protection Subscription, incl. Support atjaunošana vienam gadam | 1 | 2239,00 | 2239,00 |
| 5. | Sophos UTM SG430 Web Protection Subscription, incl. Premium Support atjaunošana vienam gadam | 1 | 4250,00 | 4250,00 |
| 6. | Sophos UTM SG430 Webserver Protection Subscription, incl. Premium Support, atjaunošana vienam gadam | 1 | 3910,00 | 3910,00 |
| 7. | Sophos Server Protection for Windows, Linux and vShield atbalsta MS Windows Server 2008 (64-bit) un 2012 (64-bit) un Linux platformas nodrošina funkcionalitāti Antimalware, Anti-Virus, Web Security, Device Control, Host Intrusion Prevention (HIPS), Application Control, Data Loss Prevention, Web Control/Filtering programmatūras licences | 4 | 1200,00 | 4800,00 |
| 8. | Symantec Brightmail message filter antispam av per user sub licences pagarinājums vienam gadam vai ekvivalents | 1000 | 7,00 | 7000,00 |
|  | **Kopējā summa EUR bez PVN** | **27355,00** |
|  | **PVN 21%** | 5744,55 |
|  | **Kopējā summa EUR ar PVN** | 33099,55 |